Document ID: 32007D0104

KOMISIJAS LĒMUMS
(2007. gada 15. februāris)
grozīt Lēmumu 2002/300/EK attiecībā uz zonām, kas izslēgtas no apstiprināto zonu saraksta attiecībā uz Bonamia ostreae
(izziņots ar dokumenta numuru K(2007) 419)
(Dokuments attiecas uz EEZ)
(2007/104/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1991. gada 28. janvāra Direktīvu 91/67/EEK, kura attiecas uz dzīvnieku veselības nosacījumiem, ar ko reglamentē akvakultūras dzīvnieku un produktu laišanu tirgū (1), un jo īpaši tās 5. panta 3. punktu,
tā kā:
(1)
Komisijas 2002. gada 18. aprīļa Lēmuma 2002/300/EK, ar kuru izveido apstiprināto zonu sarakstu attiecībā uz Bonamia ostreae un/vai Marteilia refringens (2), pielikumā noteiktas zonas Kopienā, kuras uzskata par brīvām no mīkstmiešu slimībām Bonamia ostreae un/vai Marteilia refringens.
(2)
Apvienotā Karaliste ir 2006. gada jūlijā saņemtajā vēstulē informējusi Komisiju, ka Bonamia ostreae ir konstatēta Loch Sunart. Minētā teritorija iepriekš tika uzskatīta par brīvu no Bonamia ostreae, bet nu vairs nevar uzskatīt, ka tur šās slimības nav.
(3)
Īrija 2006. gada novembrī saņemtajā vēstulē ir informējusi Komisiju, ka Bonamia ostreae ir konstatēta Lough Swilly. Minētā teritorija iepriekš tika uzskatīta par brīvu no Bonamia ostreae, bet nu vairs nevar uzskatīt, ka tur šās slimības nav.
(4)
Tādēļ Lēmums 2002/300/EK ir attiecīgi jāgroza.
(5)
Šajā lēmumā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
IR PIEŅĒMUSI ŠO LĒMUMU.
1. pants
Lēmuma 2002/300/EK pielikumu aizstāj ar šā lēmuma pielikuma tekstu.
2. pants
Šis lēmums ir adresēts dalībvalstīm.
Briselē, 2007. gada 15. februārī

Labels: 18
6